Kim Behnke (UP), 2001-05-04:
Jeg synes, vi skal glæde os over, at der i det danske Folketing er så stort et flertal, der bakker op om den situation, vi har, som er nedskrevet i vores grundlov om monarkiets placering i det danske samfund.
Det har vi heldigvis ikke.
Det er heldigvis sådan, at der er et meget lille fåtal af republikanere i befolkningen og repræsenteret i Folketinget.
Det giver den opbakning og stabilitet, der skal være omkring det danske kongehus, og som kongehuset absolut har fortjent.
Men når nu SF og Enhedslisten i dag er så optaget af at få ryddet op i gamle regler, er det jo interessant, at man lige præcis har taget fat i de regler, der vedrører kongehuset.
Jeg havde grund til at tro mere på oprigtigheden
hos SF og Enhedslisten, hvis man f.eks., som jeg har gjort, havde taget fat i mange gamle regler tilbage fra Kongeloven, Danske Lov osv.
Men det er jo ikke det store engagement, jeg har fornemmet hos de to partier.
Bevares, man har rost de forslag, jeg har fremsat, men det er jo ikke noget, man overhovedet nogen sinde har interesseret sig for selvstændigt.
Så kan man sige: Nå ja, det er bare noget gammelt, og det er ikke noget, der betyder noget, at få ryddet op i de gamle regler.
Så kunne man tage nogle regler, hvor det ville være til gavn for hele befolkningen og afbureaukratiseringen at sørge for at få luget ud i dem.
Det ville være noget, som danske mænd og kvinder ville mærke i deres dagligdag.
Hvornår har SF og Enhedslisten sidst fremsat forslag, som afbureaukratiserer og gør det enklere at leve i Danmark?
Aldrig nogen sinde.
Tværtimod indgår man raskvæk alverdens forlig, som gør det mere besværligt for den danske befolkning.
Men lige præcis på ét punkt, nemlig kongehuset, som man er modstander af - man er republikaner og ønsker kongehuset afviklet - finder man anledning til at bruge dagen i dag til at sige, at dér skal vi have en opdatering af reglerne og en reform af reglerne.
jeg heller ikke til dem, der kan støtte B 130.
Derimod er der grund til at anerkende, at statsministeren i samarbejde med hoffet har fremsat et lovforslag.
Der er ingen grund til at begynde at lave ændringer i det forslag.
Det betragter jeg som en fornuftig og rettidig løsning af de problemer og de behov for moderniseringer, der er.
Så har vi hele spørgsmålet, som jo ikke mindst SF og Enhedslisten har været bannerfører for i pressen, nemlig om der skal mere kontrol til.
Hvem reviderer kongehusets regnskaber?
Hr. Frank Aaen har i Finansudvalget stillet et bjerg af spørgsmål, som ministerierne har fået meget tid til at gå med: Hvem er revisionsfirma?
Og hvem er det ene, og
hvem er det andet?
Men lige præcis når det gælder kongehuset, har der aldrig været anledning til ikke at have fuld tillid til kongehusets og hoffets økonomiforvaltning - aldrig.
Derfor er der ingen grund til, at SF og Enhedslisten føler behov for, at alle mulige revisorer og offentlighed osv. skal inddrages.
Den dag kongehuset - jeg tror aldrig, det sker - måtte svigte den tillid, både Folketinget og det danske folk viser kongehuset, må vi så diskutere det.
Men at en flok republikanere gerne vil genere kongehuset mest muligt, synes jeg ikke, der er nogen grund til at fæste lid til. Derfor vil jeg også kunne støtte forslaget fra statsministeren og hører til dem, der også finder anledning til at rose statsministeren for, at det arbejde, der er foregået mellem Statsministeriet og hoffet, er et pænt og ordentligt stykke arbejde, og det er med til at gøre, at den position, kongehuset har i det danske samfund, fortsat er så tillidsfuld, som den har været hidtil.